Mistral

thumb

Frederic Mistral (1830 - 1914) skripted poemes en dez-du kantos e altri kun dek, irgitem kun tre komplexi e eleganti versifikatione : Mièrio, Calendau, Lou pouèmo dou Rose, Nèrto, uni pese de teatre "La rèino Jano" e multi poemes.

Lun unesmi sukseso esad Mirèio, nome de la heroia, en 1859, pri kelen Alphonse de Lamartine skriptad en Le Figaro, grandi jurnale literari del tempe. Lamartine did fa tre romantiki presentatione de Mistral "yuni poeta de nature sin li influense del Kulture" kand en fakte Mistral fa referensie à Homeros e did fa klassiki studies kun oldi latinum e grekum.

Poke konosat es ke, du yares ante, did bli fakta che li editore Aubanel en Aix-en-Provence un unesmi editione kel non haved sukseso. Li parisiani sukseso did fa li provensali sukseso.

Mistral resevad rapidim li legione de honore del emperere Napoleon III e tre tardim del Republike kand lu esed tre oldi.

Tamen lu skriptad multi poemes por li Republike, l'unesmi durant li Revolutione de 1848 kel esed fransim e terminad chaki parte kun li verse "Guerre éternelle entre nous et les rois !" (eterni guere inter nus e li regos)

Lo skripted plu tardim en li rekolto "lis oulivado" / li landes del olives li poeme "lou tambour d'Arcolo" a la glorie del Republike.

Lo kread li movimente, poetiki e kultural "lou Felibrige" kel exista anke nun.

Lo blid granta  li Premie Nobel de literature en 1904

Lo morid en martie 1914.

 Poetos en provensala lingue 
Frédéric Mistral (19ma sentejare) Teoudor Aubanèl, Jousé d'Arbaud Max-Felipe Delavoüet, Sully-André Peyre, Robèrt, Yves Gourgaud (20esmi e 21esmi sekles)

Prozateres

Jousé d'Arbaud, Valèri Bernard, Pierre Pessemesse, Bernard Giély (20ma senteyare), Yves Gourgaud (20esmi e 21esmi sekles)

Note : Philippe Blanchet. Le provençal, essai de description sociolinguistique différentielle, Peeters, 1992

http://dictionnaires.doc.free.fr/les_verbes/rhofra/idx/index.html